145. skupština Interparlamentarne unije

Kigali, Republika Ruanda, 11-15. oktobar 2022.

Glavna debata na temu:

Rodna ravnopravnost i rodno osetljivi parlamenti
kao pokretači promena za otporniji
i mirniji svet

Poštovani predsedniče Pašeko,

Poštovani generalni sekretaru Čungong,

Uvažene kolege,

Dame i gospodo,

Ove godine obeležavamo desetogodišnjicu od usvajanja Akcionog plana za rodno odgovorne parlamente, koji je usvojen na 127. skupštini IPU u Kvebeku. Sa ponosom mogu da kažem da je Republika Srbija napravila veliki napredak u svakoj od sedam ključnih oblasti delovanjakoje smo naveli kao strateški važne.

U Republici Srbiji postoji visoka svest o značaju rodne ravnopravnosti, kao i odgovarajuće institucije i zakoni koji uređuju ovu oblast u skladu sa najvišim standardima, kao što je ocenjeno u Izveštaju o dobrovoljnom sprovođenju samoprocene o rodnoj osetljivosti NS RS. Podsećam da smo pomenutu evaluaciju organizovali u saradnji sa IPU, decembra 2017. godine.

Naše delovanje počiva na čvrstom rodno odgovornom zakonskom i strateškom okviru. Pored toga što ravnopravnost polova i jednake mogućnosti za žene i muškarce pripadaju osnovnim demokratskim načelima propisanim Ustavom, princip rodne ravnopravnosti je uključen i u Zakon o zabrani diskriminacije, a donet je i sistemski zakon u ovoj oblasti – Zakon o rodnoj ravnopravnosti. Ovaj moderan zakon o rodnoj ravnopravnosti, usvojen je na osnovu sagledavanja najboljih mogućih praksi zemalja u regionu, Evropi i širom sveta, koje omogućavaju ženama još bolji položaj u društvu.

Od 2017. godine započet je proces unapređenja programskog modela budžeta, uvođenjem principa rodno odgovornog budžetiranja. Ovim se Republika Srbija svrstala u red retkih zemalja koje imaju rodno odgovorno budžetiranje u svom Zakonu o budžetskom sistemu.

Pored toga, usvojene su izmene krivičnog, radnog i porodičnog zakonodavstva, koje su označile početak odlučne borbe za sprečavanje bilo kog oblika nasilja prema ženama.

Istovremeno, nastojali smo da žene u politici budu vidljivije i da svoje pravo da budu birane ostvare na najvišim državnim funkcijama, odnosno na položajima donosilaca odluka. Izmene izbornih zakona propisuju da na izbornim listama za parlamentarne i lokalne izbore najmanje 40 odsto kandidata mora biti manje zastupljenog pola. To predstavlja još jedan važan korak ka većem učešću i uticaju žena u političkom životu u Republici Srbiji, kao i u institucijama u kojima se donose najvažnije političke odluke. Naš cilj nije da se zaustavimo na samom povećanju broja žena, već da kontinuirano radimo na eliminisanju bilo kakvog vida rodne nejednakosti i afirmaciji političke participacije žena na što višim položajima, što i podrazumeva koncept rodno osetljivih parlamenata.

Ovom prilikom želeo bih posebno da istaknem značaj rada Ženske parlamentarne mreže u NS RS, koja predstavlja neformalno, ali veoma važno i uticajno političko telo u NS RS, koje se aktivno bavi zaštitom prava žena. Ponosan sam na naše koleginice koje u okviru Ženske parlamentarne mreže, od osnivanja 2013. godine, veoma predano rade, postižu značajne rezultate i kroz svoj kontinuiran rad predstavljaju priznati činilac u oblasti pitanja rodne ravnopravnosti i unapređenja položaja žena u Republici Srbiji, kako na regionalnom, tako i na evropskom nivou. Naša parlamentarna Fokus grupa za praćenje implementacije Ciljeva održivog razvojatakođe je, iz svog delokruga rada davala podrškuistom cilju (posebno kroz ciljeve br. 5 i 16).

Uveravam vas da ću nanovoj funkciji predsednika Narodne skupštine RSnastaviti da na svaki načinohrabrujem i podržavam sve inicijative koleginica i kolega, kako bi aktuelni saziv dodatno pospešio rodnu odgovornost i kako bi mogao da podrži nove prioritete u vezi sa rodnom ravnopravnošću.

Želeo bih, međutim, da istaknem da Narodna skupština nije sama u ovom procesu, već postoji istinska opredeljenost čitave države da se posvetimo zajedničkom cilju. Zbog toga partnerski radimo sa rodno odgovornom Vladom Republike Srbije, prvenstveno kroz Ministarstvo za ljudska i manjinska prava i društveni dijalog, kao i Koordinacionoteloza rodnu ravnopravnost, ali i kroz usvojene normativne okvire, kao što su Strategija za sprečavanje i borbu protiv rodno zasnovanog nasilja prema ženama i nasilja u porodici, Nacionalna strategija prevencije i zaštite od diskiminacije, odnosno Nacionalna strategija za rodnu ravnopravnost.

Dodatan nezavisan državni organ za unapređenje i kontrolu primene principa ravnopravnosti u svim oblastima društvenog života je poverenik za zaštitu ravnopravnosti, koga biramo u Narodnoj skupštini i kroz čije delovanje i izveštaje dodatno pronalazimo segmente u kojima je moguće unaprediti ovu oblast.

Posebnim instrumentom merimo naš napredak u postizanju rodne ravnopravnosti – kao prva zemlja van EU koja je uvela Indeks rodne ravnopravnosti EU. Sa zadovoljstvom mogu da konstatujem da beležimo kontinuirani napredak u Indeksu rodne ravnopravnosti.

Svi mi zajedno šaljemo veoma jasnu poruku države – da rodnu ravnopravnost i položaj žena u Srbiji želimo da unapredimo na što kvalitetniji način. Kao simbol ovog jedistvenog delovanja ustanovili smo nacionalni Dan rodne ravnopravnosti, koji se obeležava 11. juna svake godine.

Uprkos svemu navedenom, ne smemo se zadovoljiti postignutim. U skladu sa tim potrebno je nastaviti beskompromisno sa aktivnom i neprestanom borbom u cilju sveukupnog unapređenja položaja žena u društvu kao osnovnim prioritetom u radu. Nijedna vanredna situacija, niti kriza, ne sme da postane izgovor, niti povod da se naruši bilo koje ljudsko i žensko pravo, ili odloži primena ključnih vrednosti, za koje smo se zajednički opredelili da se borimo.

Sve što smo prethodnih godina uradili, bilo da je reč o većem broju žena u političkom životu, ekonomskom osnaživanju žena, ili borbi protiv rodno zasnovanog nasilja, prepoznato je i na međunarodnom nivou. U tom kontekstu, želeo bih posebno da istaknem izuzetnu saradnju koju smo u ovom procesu imali sa Interparlamentarnom unijom. Ovo je i prilika da zahvalim Interparlamentranoj uniji na velikim naporima koje ulaže u promovisanje rodne ravnopravnosti, kao i na podršci koju pruža parlamentima širom sveta u ovoj oblasti.

Budite uvereni da će Narodna skupština Republike Srbijei u narednom periodubiti posvećena primeniAkcionog plana za rodno odgovorne parlamentei biti otvorena za svaku inicijativu koja doprinosi podizanju svesti o važnosti rodne ravnopravnosti kao preduslova za napredak celokupnog društva i jednoj od temeljnih vrednosti demokratske države.

Zahvaljujem na pažnji.